Die Groot 5 – Bondels Gedagtes
Date: Aug 5, 2020Author: Bondelsgedagtes 18 Comments
Ek is besig om al my ou goedjies uit te sorteer. Testament en al my besittings en so. Papierwerk kom netjies in 'n leêr met fotostate van al die nodige goete en dinge. Selfs bank kaarte en al daai. Ek gee vroegtydig vir my kroon prinsesse die pin nommers en wys hulle die leêr en als.
Al wat toe nog kort is lys van al my ou meubeltjies. Want in die woonstel waar ek bly is party my goed en ander baas se goed. Die woonstel het so gekom. En dan is daar van my goed op ander plekke. Soos van my skilderye. Een skildery is 'n potlood en charcoal skets wat ek gemaak het van die groot 5. Nie my beste skets nie, ek het toe nog my talent pas ontdek. Enniehoe…
Toemaar ek beplan nie vanself om my tentwoning nou op te slaan nie. Maar met baas se man se afsterwe moes ek help om hulle dinge uit te sorteer. Eish…Dis al wat ek sê. So ek sorteer my goed uit sodat niemand met my goed moet sukkel nie.Toe raak ek nou die week half aan die gekibbel oor watter 5 diere deel vorm van wel, die groot 5! En omdat ek toe nou benoud is dat ek die verkeerde 5 daar neer gepotlood het, praat ek met mevrou google daaroor en ontdek paar baie interressante feite.
Die Buffel, kwaai en betjoings soos wat hulle kan wees, het 'n wonderlike omgee kant! Hulle red ander diere wat gevang is. Hulle sal tot 'n leeu aanvat wat 'n bok gevang het. (Ek sidder). Die Luiperd is uitstekende boom klimmers, is baie versigtig en beskermend. Wat ek nie geweet het nie is dat hulle baie goed kan swem en ook vis en krap eet.Die Olifant is 'n omgee dier soos 'n regte moeder. Vol emosie en komunikeer oor groot afstande op 'n lae frikwensie wat mense nie kan hoor nie. Die Renoster is effe blind maar sy gehoor en reuk maak op daarvoor. Hulle kom ook voor as baie kwaai maar het ook 'n diep omgee hart. Die Leeu is nes die ander vier bekend daarvoor dat hulle baie kwaai en gevaarlik is. Hulle is egter ook nie alleen lopers nie, baie lief en baie beskermend teenoor hulle trop. Ek het dit baie interresant gevind dat die vyf gevaarlikste, kwaaiste diere soveel omgee in hulle het. Kort voor lank het dit my laat dink aan mense wat ek ken, wat soms baie bot en kwaai voorkom maar diep binne hulle hope goedheid, liefde en omgee wegsteek. Ek ken nogal 'n paar sulkes….
Gaan lees lekker hier;
Previous Previous post: Bosvrou Hoofstuk 7
Next Next post: Bosvrou Hoofstuk 8
18 thoughts on "Die Groot 5"
So leer ons by mekaar, dis nou interessant verby. 🦁🐃🐘🦏🐆
Praat jy nê…wat dink jy daarvan dat buffel vir leeu aanvat😁
Dit sal hoogs uitsonderlik wees, heel onmoontlik
Ek moes bietjie daaroor grinnik..
Dis so oulik, jou talentvolle mens!
Jou skilderwerk? Pragtig. Ja, almal van ons het harder en sagter kante, glo ek. Party dalk meer uiterstes as ander, maar wel.
Ek dink dat die situasie waarin jy is, baie keer veroorsaak dat jy jou harder of sagter kant wys. By die werk kan ek 'n regte witch met 'n b wees, maar by die huis is ek sagter
Ja jy is reg, ek sien dit in myself en ander
Kan ek asb ń olifant wees??? Jy is baie talentvol, Bondels, ek hoop jy besef dit!
Dankie Una! Ek love ook olifante❣
Interessant, die ondertone ook wat ek raaklees.
Aug 6, 2020 at 8:09 am
Skepping en alles wat gemaak is is baie interressant nê. Daar is baie meer diepte in alles as mens net tyd neem om te kyk
Daar is, ook in woorde.
Jy is reg. Mens behoort seker altyd woorde te gebruik wat genees, herstel en opbou. Ons kry dit seker nie altyd reg nie. Ek lees in Spreuke :do not lean on your own understanding. En ek besef hoe ek altyd my eie understanding gebruik het as mense praat en afleidings gemaak het wat hopeloos verkeerd was. Daarom probeer ek maar deesdae mense eder te vra wat hulle bedoel as om my eie opinie te vorm. Mens kan so onnodig seer maak en seer kry, ek faal seker nog daagliks.
Hi Bondels, skuus, ek dink ek moes beter verduidelik het. Ek bedoel met woorde dat enkele woorde baie kan vertel, soos byvoorbeeld buffel en leeu. En dat dit na mense deurgetrek kan word, soorte mense. Maar dat mens in die woorde kan lees dat daar in die buffels en die leeus in die samelewing, wat as gevaarlik ervaar word, omgee is. Dus lees ek meer in die woorde – omgee is belangrik en mens kan dit miskyk as jy nie probeer om dieper te kyk nie. Dit lees ek tussen die lyne in jou mooi skryfstuk.
So mooi geskryf, Bondeltjies! Ek het al met my eie oë gesien hoe 'n buffel leeus verniel. Dis iets verskrikliks en ek was heeltyd in trane.
Ek weet die natuur oorleef op sy eie manier en 'n leeu moet ook eet, maar my hart raak ook altyd seer as ek sulke goed sien